Vrou erf 40 jaar se verlore items | SARIE
Katie Brenner lewe nie so lekker in Londen soos sy gehoop en begeer het nie. Haar woonplek is piepklein, haar rangby die werk is laag, maar sy moet suksesvol voorkom. Sy wil nie haar pa ontnugter nie. Op Instagram gee sy voor dat haar lewe hip, ryk en lekker is. Die lewe van almal om haar is soveel beter, veral dié van haar briljante, kreatiewe, getroude baas, Demeter Farlowe wat pragtig aantrek en in 'n weelderige huis woon. Kan daar iets romanties tussen Katie en supercool Alex ontwikkel? Hy is dan Demeter se vriend? Demeter dank vir Katie af. Druipstert gaan sy huis toe na haar pa se plaas in Somerset. Daar leer sy egter dat alles nie regtig is wat sy haar verbeel nie. Heerlike leesstof vol humor en kwinkslae. – Malene Breytenbach
Dis 'n spanningsroman met 'n verskil – die gelaaide storielyn word kort-kort onderbreek deur die hoofkarakter se filosofiese mymeringe oor die aard van goed en sleg, moraliteit en geregtigheid en oorsaak en gevolg. Sommige lesers mag hierdie oordenkinge steurend vind, maar vir my het dit die boek net verryk. Die spanning bou op na 'n skitterende klimaks – my bedliggie het tot laat gebrand. Plasenta is beslis die lees werd. – Adele Vorster
Like it matters is nie net nog 'n boek wat dwelmverslawing sensasionaliseer nie. Ed se storie vertel van die werklike stryd wat verslaafdes moet deurmaak. Die treffende eerlikheid waarmee die skrywer dwelmverslawing ondersoek, gee aan Ed se verhaal 'n lewe sonder om verslawing te sensasionaliseer. – Antoinique van Staden